**ΠΑΡΑΡΤΗΜΑ ΙΙΙ: ΚΡΙΤΗΡΙΑ ΚΑΙ ΔΙΑΔΙΚΑΣΙΑ ΓΙΑ ΤΗΝ ΕΠΙΛΟΓΗ/ΑΝΤΙΚΑΤΑΣΤΑΣΗ ΤΩΝ ΩΦΕΛΟΥΜΕΝΩΝ ΑΤΟΜΩΝ**

**Α. Κριτήρια και μοριοδότηση**

|  |  |
| --- | --- |
| **ΚΡΙΤΗΡΙΑ** | **ΑΝΑΛΥΣΗ ΜΟΡΙΩΝ** |
| **ΕΜΜΕΣΑ ΩΦΕΛΟΥΜΕΝΟΙ (60%)** |
| **1. Οικογενειακό εισόδημα** | Κάτω από το όριο της φτώχειας  | 15 |
| Πάνω από το όριο της φτώχειας  | 10 |
| **2. Οικογενειακή Κατάσταση** | ΑμεΑ ή άτομα που ανήκουν σε οικογένειες με μέλη ΑμεΑ (για τα Κέντρα Διημέρευσης/Λοιπά Κέντρα, δεν υπολογίζεται ως ΑμεΑ ο άμεσα ωφελούμενος για τον οποίο γίνεται η αίτηση) | 10 |
| Τρίτεκνοι/Πολύτεκνοι | 5 |
| Μέλη μονογονεϊκών οικογενειών | 5 |
| **3. Εργασιακή Κατάσταση** | Άνεργος | 15 |
| Εργαζόμενος/η | 5 |
| Εργαζόμενος/η με σύμβαση μερικής απασχόλησης | 8 |
| Εργαζόμενος/η με σύμβαση ορισμένου χρόνου  | 7 |
|  |
| **ΑΜΕΣΑ ΩΦΕΛΟΥΜΕΝΟΙ – ΕΞΑΡΤΩΜΕΝΑ ΜΕΛΗ (40%)** |
| **1. Εισόδημα** | Κάτω από το όριο της φτώχειας  | 15 |
| Πάνω από το όριο της φτώχειας  | 10 |
| **2. Οικογενειακή Κατάσταση** | Χήρος/α, Διαζευγμένος/η, Άγαμος/η | 5 |
| **3. Κατάσταση Υγείας** | Πλήρως αυτοεξυπηρετούμενος/η (κινητικά – νοητικά – ψυχικά) | 4 |
| Μερικώς αυτοεξυπηρετούμενος/η (κινητικά – νοητικά – ψυχικά) | 6 |
| Μη αυτοεξυπηρετούμενος/η (κινητικά – νοητικά – ψυχικά) | 10 |

***Για οποιαδήποτε άλλη κατηγορία κριτηρίων η οποία δεν αναφέρεται στον ανωτέρω πίνακα, οι ωφελούμενοι δε θα λαμβάνουν μόρια, χωρίς αυτό να σημαίνει απώλεια του δικαιώματος συμμετοχής και κατάταξης μετά από την αντίστοιχη μοριοδότηση των εναπομεινάντων κριτηρίων.***

***Το όριο της φτώχειας προσδιορίζεται σύμφωνα με το κατώφλι φτώχειας της ΕΛΣΤΑΤ. Αυτό για το έτος 2022 ορίζεται σε 5.712 € για μονοπρόσωπα νοικοκυριά. Το συνολικό ισοδύναμο διαθέσιμο εισόδημα της οικογένειας προκύπτει μετά τη διαίρεσή του συνολικού διαθέσιμου εισοδήματος με το ισοδύναμο μέγεθος της οικογένειας. Το ισοδύναμο μέγεθος του νοικοκυριού υπολογίζεται με βάση την τροποποιημένη κλίμακα του ΟΟΣΑ, σύμφωνα με την οποία ορίζεται συντελεστής στάθμισης 1 για τον πρώτο ενήλικα, 0,5 για τον δεύτερο ενήλικα και μέλη 14 ετών και άνω και 0,3 για παιδιά κάτω των 14 ετών. Για τον υπολογισμό του διαθέσιμου εισοδήματος του νοικοκυριού, στην παρούσα πρόσκληση, λαμβάνεται υπόψη το συνολικό εισόδημα μετά την αφαίρεση του φόρου και των εισφορών κοινωνικής ασφάλισης και δεν περιλαμβάνεται οποιοδήποτε επίδομα. ΄***

***Σε περίπτωση που κατά την ημερομηνία έκδοσης της πρόσκλησης από τη Δ.Α. ή κατά την ημερομηνία της έκδοσης πρόσκλησης εκδήλωσης ενδιαφέροντος των ΚΗΦΗ προς τα ωφελούμενα άτομα, έχουν δημοσιευτεί από την ΕΛΣΤΑΤ νέα επικαιροποιημένα στοιχεία, το κριτήριο προσδιορίζεται ανάλογα.***

Ο Δικαιούχος βαθμολογεί και κατατάσσει τους ωφελούμενους σε πίνακα, κατά φθίνουσα σειρά, με βάση το σύνολο της βαθμολογίας τους και στη συνέχεια τους επιλέγει με βάση τον αριθμό της δυναμικότητας της δομής (ΚΗΦΗ).

Οι ωφελούμενοι είναι δυνατόν να ασκήσουν ένσταση κατά του ανωτέρω πίνακα εντός τριών (3) ημερών από τη γνωστοποίησή του, ενώπιον του αρμόδιου οργάνου του Δικαιούχου.

**Ο Δικαιούχος θα πρέπει να διασφαλίζει ότι οι ωφελούμενοι δε λαμβάνουν υπηρεσίες από άλλο Κέντρο. Για το σκοπό αυτό οι ωφελούμενοι θα υπογράφουν σχετική Υπεύθυνη Δήλωση.**

**Β. Διαδικασία επιλογής ωφελουμένων**

Η διαδικασία επιλογής των ωφελουμένων πραγματοποιείται από τον Δικαιούχο, μετά την Απόφαση Ένταξης και βασίζεται στις παρακάτω διαδικασίες:

* Δημοσιοποίηση, μέσω δημοσιεύσεων στον τύπο, αλλά και με κάθε πρόσφορο και ενδεικνυόμενο μέσο, πρόσκλησης εκδήλωσης ενδιαφέροντος προς τους ωφελούμενους.
* Υποβολή Αίτησης από τους/τις ωφελούμενους/ες. Η αίτηση συνοδεύεται από κάποια απαραίτητα δικαιολογητικά, καθώς και από κάποια για τη συγκέντρωση μορίων, που καλύπτουν τα κριτήρια μοριοδότησης της παρ. Α ανωτέρω. Συγκεκριμένα:
* Θεωρημένο αντίγραφο αστυνομικής ταυτότητας ή διαβατηρίου. Εάν οι ωφελούμενοι/ες είναι αλλοδαποί από τρίτες χώρες απαιτείται και άδεια διαμονής σε ισχύ. Εάν είναι έλληνες Ομογενείς απαιτείται αντίγραφο ταυτότητας Ομογενούς.
* Εκτύπωση εκκαθαριστικού σημειώματος ή αντίγραφο αυτού για το οικονομικό έτος 2023 (δηλαδή για εισοδήματα που αποκτήθηκαν από 1/1/2022 έως 31/12/2022), ή εφόσον δεν έχει υποβληθεί ακόμα, του προηγούμενου έτους.
* Πιστοποιητικό οικογενειακής κατάστασης.
* Γνωμάτευση Θεράποντος Ιατρού, από την οποία να προκύπτει αν ο/η ωφελούμενος/η είναι πλήρως, μερικώς ή μη αυτοεξυπηρετούμενος (κινητικά – νοητικά – ψυχικά).
* Έλεγχος των δικαιολογητικών, εξέταση και αξιολόγηση των αιτήσεων, σύμφωνα με τα κριτήρια της παρ. Α ανωτέρω
* Επιλογή αυτών
* Ειδοποίηση των ωφελουμένων

Tα έγγραφα που αφορούν στην επιλογή των ωφελουμένων ο Δικαιούχος οφείλει να τα τηρεί στο αρχείο του ώστε να είναι διαθέσιμα σε περίπτωση οποιουδήποτε ελέγχου είτε από την Ειδική Υπηρεσία Διαχείρισης Ε.Π. Περιφέρειας Κεντρικής Μακεδονίας, είτε από τις άλλες αρμόδιες αρχές, για όσο χρονικό διάστημα ορίζεται από την Ευρωπαϊκή Νομοθεσία.

Σε περιπτώσεις διακοπής των παρεχόμενων υπηρεσιών λόγω αποχωρήσεως ωφελούμενου, ο Δικαιούχος υποχρεούται να προβεί σε αντικατάστασή του το συντομότερο δυνατόν από τα λίστα επιλαχόντων (όταν υπάρχει).